ROZHODNUTIE KOMISIE
z 22. januára 2009,
ktorým sa pre určité strany udeľuje v súvislosti s určitými časťami bicyklov oslobodenie od rozšírenia antidumpingového cla na bicykle s pôvodom v Čínskej ľudovej republike, uloženého nariadením Rady (EHS) č. 2474/93, naposledy upraveným, zmeneným a doplneným nariadením (ES) č. 1095/2005, a ktorým sa ruší pozastavenie platby antidumpingového cla rozšíreného na určité časti bicyklov s pôvodom v Čínskej ľudovej republike udeleného určitým stranám podľa nariadenia Komisie (ES) č. 88/97
[oznámené pod číslom K(2009) 157]
(2009/48/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“),
so zreteľom na nariadenie Rady (ES) č. 71/97 z 10. januára 1997, ktorým sa rozširuje konečné antidumpingové clo uložené nariadením (EHS) č. 2474/93 na bicykle s pôvodom v Čínskej ľudovej republike na dovoz určitých častí bicyklov z Čínskej ľudovej republiky a ktorým sa ukladá rozšírené clo na takýto dovoz registrovaný podľa nariadenia (ES) č. 703/96 (2) (ďalej len „rozširujúce nariadenie“),
so zreteľom na nariadenie Komisie (ES) č. 88/97 z 20. januára 1997 o povolení oslobodenia dovozov niektorých častí a súčastí bicyklov s pôvodom v Čínskej ľudovej republike od rozšírenia antidumpingového cla nariadením Rady (ES) č. 71/97, ktoré bolo uložené nariadením Rady (EHS) č. 2474/93 (3) (ďalej len „nariadenie o oslobodení“), a najmä na jeho článok 7,
po porade s poradným výborom,
keďže:
(1)
Po nadobudnutí účinnosti nariadenia o oslobodení viaceré spoločnosti montujúce bicykle predložili v zmysle článku 3 uvedeného nariadenia žiadosti o oslobodenie od antidumpingového cla rozšíreného na dovoz určitých častí bicyklov z Čínskej ľudovej republiky nariadením (ES) č. 71/97 (ďalej len „rozšírené antidumpingové clo“). Komisia postupne uverejnila v úradnom vestníku zoznamy spoločností montujúcich bicykle (4), ktorým bola v zmysle článku 5 ods. 1 nariadenia o oslobodení pozastavená povinnosť platiť rozšírené antidumpingové clo týkajúce sa dovozu základných častí bicyklov deklarovaných pre voľný obeh.
(2)
Po uverejnení zoznamu strán, ktoré sú predmetom preskúmania (5), sa určilo obdobie preskúmania. Bolo vymedzené na obdobie od 1. januára 2007 do 30. júna 2008. Všetkým stranám, ktoré sú predmetom preskúmania, sa zaslal dotazník, v ktorom sa požadujú informácie o montážnych operáciách vykonaných počas príslušného obdobia preskúmania.
A. ŽIADOSTI O OSLOBODENIE, NA KTORÉ SA PREDTÝM UDELILO POZASTAVENIE
1. Prijateľné žiadosti o oslobodenie
(3)
Komisia dostala od strán uvedených v tabuľke 1 všetky informácie potrebné na to, aby bolo možné rozhodnúť, či sú ich žiadosti prijateľné. Týmto stranám sa po tomto dátume udelilo pozastavenie. Poskytnuté informácie sa skontrolovali a v prípade potreby sa v priestoroch príslušných strán overili. Na základe týchto informácií Komisia uznala, že žiadosti predložené stranami uvedenými v tabuľke 1 sú prijateľné v zmysle článku 4 ods. 1 nariadenia o oslobodení.
Tabuľka 1
Názov
Adresa
Krajina
Doplnkový kód TARIC
Blue Ocean Hungary Ltd.
Sukorói u. 8, 8097 Nadap
HU
A858
Canyon Bicycles GmbH
Koblenzer Straße 236, 56073 Koblenz
DE
A856
Euro Bike Products
Ul. Starolecka 18, 61-361 Poznan
PL
A849
KOVL spol. s r. o.
Choceradská 3042/20, 14100 Praha
CZ
A838
MICPOL
Ul. Myśliborska 93A/62, 03-185 Warsaw
PL
A839
N&W Cycle GmbH
Mühlenhof 5, 51598 Friesenhagen
DE
A852
Radsportvertrieb Dietmar Bayer GmbH
Zum Acker 1, 56244 Freirachdorf
DE
A850
Special Bike Società Cooperativa
Via dei Mille n. 50, 71042 Cerignola (FG)
IT
A533
(4)
Zo skutočností, ktoré Komisia nakoniec zistila, vyplýva, že v prípade všetkých bicyklových montáží týchto žiadateľov bola hodnota súčastí s pôvodom v Čínskej ľudovej republike, ktoré použili počas montáže, nižšia ako 60 % celkovej hodnoty súčastí použitých počas montáže, a preto spadajú mimo rozsah pôsobnosti článku 13 ods. 2 základného nariadenia.
(5)
Z uvedeného dôvodu a v súlade s článkom 7 ods. 1 nariadenia o oslobodení by strany v uvedenej tabuľke mali byť oslobodené od rozšíreného antidumpingového cla.
(6)
V súlade s článkom 7 ods. 2 nariadenia o oslobodení by malo oslobodenie strán uvedených v tabuľke 1 od rozšíreného antidumpingového cla nadobudnúť účinnosť odo dňa prijatia ich žiadostí. Okrem toho by sa ich colný dlh súvisiaci s rozšíreným antidumpingovým clom mal považovať za zrušený ku dňu prijatia žiadosti o oslobodenie.
2. Neprijateľné žiadosti o oslobodenie a stiahnuté žiadosti
(7)
Strana uvedená v tabuľke 2 tiež predložila žiadosti o oslobodenie od rozšíreného antidumpingového cla.
Tabuľka 2
Názov
Adresa
Krajina
Doplnkový kód TARIC
Eusa Mart
European Sales & Marketing GmbH & Co. KG
An der Welle 4, 60322 Frankfurt am Main
DE
A857
(8)
Táto strana nepredložila vyplnený dotazník.
(9)
Keďže strana uvedená v tabuľke 2 nesplnila kritériá na oslobodenie stanovené v článku 6 ods. 2 nariadenia o oslobodení, Komisia musí v súlade s článkom 7 ods. 3 tohto nariadenia jej žiadosti o oslobodenie zamietnuť. Pozastavenie platby rozšíreného antidumpingového cla uvedené v článku 5 nariadenia o oslobodení sa vzhľadom na túto skutočnosť musí zrušiť a odo dňa prijatia žiadostí predložených dotknutou stranou sa musí vybrať rozšírené antidumpingové clo.
B. ŽIADOSTI O OSLOBODENIE, NA KTORÉ SA PREDTÝM NEUDELILO POZASTAVENIE
1. Prijateľné žiadosti o oslobodenie, na ktoré by sa malo udeliť pozastavenie
(10)
Zainteresované strany sú týmto oboznámené o prijatí ďalšej žiadosti o oslobodenie podľa článku 3 nariadenia o oslobodení od strany uvedenej v tabuľke 3. Pozastavenie rozšíreného cla pre na základe tejto žiadosti by malo nadobudnúť účinnosť od dátumu uvedeného v stĺpci s nadpisom „dátum nadobudnutia účinnosti“:
Tabuľka 3
Názov
Adresa
Krajina
Oslobodenie v zmysle nariadenia (ES) č. 88/97
Dátum nadobudnutia účinnosti
Doplnkový kód TARIC
Winora-Staiger GmbH
Max-Planck-Straße 6, 97526 Sennfeld
DE
článok 5
27.11.2008
A894
2. Neprijateľné žiadosti o oslobodenie
(11)
Strany uvedené v tabuľke 4 takisto predložili žiadosti o oslobodenie od platby rozšíreného antidumpingového cla:
Tabuľka 4
Názov
Adresa
Krajina
Cicli B Radsport Bornmann Import + Versand
Königstor 48, 34117 Kassel
DE
MSC Bikes SL
C/Hostalets, Nave 3. Pol. Ind. Puig-Xorigué, 08540 Centelles, Barcelona
ES
(12)
Pokiaľ ide o tieto strany, malo by sa pripomenúť, že ich žiadosti nesplnili kritériá prijateľnosti ustanovené v článku 4 ods. 1 nariadenia o oslobodení, keďže všetci títo žiadatelia používajú základné časti bicyklov na výrobu alebo montáž bicyklov v množstve menšom ako 300 kusov z jedného modelu mesačne.
(13)
Dotknuté strany boli náležite informované a dostali možnosť vyjadriť svoje pripomienky. Týmto stranám nebolo udelené pozastavenie,
PRIJALA TOTO ROZHODNUTIE:
Článok 1
Týmto sú strany uvedené v tabuľke 1 na základe nariadenia (ES) č. 71/97 oslobodené v súvislosti s dovozom určitých častí bicyklov z Čínskej ľudovej republiky od rozšírenia konečného antidumpingového cla na bicykle s pôvodom v Čínskej ľudovej republike, uloženého nariadením Rady (EHS) č. 2474/93 (6).
Oslobodenie nadobúda účinnosť pre každú stranu od príslušného dátumu uvedeného v stĺpci s nadpisom „Dátum nadobudnutia účinnosti“.
Tabuľka 1
Zoznam strán, ktoré majú byť oslobodené
Názov
Adresa
Krajina
Oslobodenie v zmysle nariadenia (ES) č. 88/97
Dátum nadobudnutia účinnosti
Doplnkový kód TARIC
Blue Ocean Hungary Ltd.
Sukorói u. 8, 8097 Nadap
HU
článok 7
30.1.2008
A858
Canyon Bicycles GmbH
Koblenzer Straβe 236, 56073 Koblenz
DE
článok 7
4.12.2007
A856
Euro Bike Products
Ul. Starolecka 18, 61-361 Poznan
PL
článok 7
6.8.2007
A849
KOVL spol. s r. o.
Choceradská 3042/20, 14100 Praha
CZ
článok 7
29.3.2007
A838
MICPOL
Ul. Myśliborska 93A/62, 03-185 Warsaw
PL
článok 7
17.4.2007
A839
N&W Cycle GmbH
Mühlenhof 5, 51598 Friesenhagen
DE
článok 7
11.10.2007
A852
Radsportvertrieb Dietmar Bayer GmbH
Zum Acker 1, 56244 Freirachdorf
DE
článok 7
25.6.2007
A850
Special Bike Società Cooperativa
Via dei Mille n. 50, 71042 Cerignola (FG)
IT
článok 7
22.1.2008
A533
Článok 2
Týmto sa zamieta žiadosť o oslobodenie od rozšíreného antidumpingového cla predložená podľa článku 3 nariadenia (ES) č. 88/97 stranou uvedenou v tabuľke 2.
Týmto sa pre príslušnú stranu ruší pozastavenie platby rozšíreného antidumpingového cla podľa článku 5 nariadenia (ES) č. 88/97 odo dňa uvedeného v stĺpci s nadpisom „Dátum nadobudnutia účinnosti“.
Tabuľka 2
Zoznam strán, pre ktoré sa pozastavenie ruší
Názov
Adresa
Krajina
Pozastavenie v zmysle nariadenia (ES) č. 88/97
Dátum nadobudnutia účinnosti
Doplnkový kód TARIC
Eusa Mart
European Sales & Marketing GmbH & Co. KG
An der Welle 4, 60322 Frankfurt am Main
DE
článok 5
7.1.2008
A857
Článok 3
Strana uvedená v tabuľke 3 predstavuje aktualizovaný zoznam strán, ktoré sú predmetom preskúmania v zmysle článku 3 nariadenia (ES) č. 88/97. Pozastavenie rozšíreného cla na základe predloženia týchto žiadostí nadobudlo účinnosť od príslušného dátumu uvedeného v tabuľke 3 v stĺpci s nadpisom „Dátum nadobudnutia účinnosti“.
Tabuľka 3
Názov
Adresa
Krajina
Pozastavenie v zmysle nariadenia (ES) č. 88/97
Dátum nadobudnutia účinnosti
Doplnkový kód TARIC
Winora-Staiger GmbH
Max-Planck-Straβe 6, 97526 Sennfeld
DE
článok 5
27.11.2008
A894
Článok 4
Žiadosti o oslobodenie od rozšíreného antidumpingového cla, ktoré predložili strany uvedené v tabuľke 4, sa týmto zamietajú.
Tabuľka 4
Zoznam strán, ktorých žiadosť o oslobodenie sa zamieta
Názov
Adresa
Krajina
Cicli B Radsport Bornmann Import + Versand
Königstor 48, 34117 Kassel
DE
MSC Bikes SL
C/Hostalets, Nave 3. Pol. Ind. Puig-Xorigué, 08540 Centelles, Barcelona
ES
Článok 5
Toto rozhodnutie je určené členským štátom a stranám uvedeným v článkoch 1, 2, 3 a 4.
V Bruseli 22. januára 2009